CELEX: 31984R1004
Language: el
Date: 1984-04-10 00:00:00
Title: Κανονισμός (ΕΟΚ) αριθ. 1004/84 του Συμβουλίου της 10ης Απριλίου 1984 για τη διόρθωση του κανονισμού (ΕΟΚ) αριθ. 855/84 για τον υπολογισμό και τη σταδιακή κατάργηση των νομισματικών εξισωτικών ποσών που εφαρμόζονται σε ορισμένα γεωργικά προϊόντα

Avis juridique important

|

31984R1004

Κανονισμός (ΕΟΚ) αριθ. 1004/84 του Συμβουλίου της 10ης Απριλίου 1984 για τη διόρθωση του κανονισμού (ΕΟΚ) αριθ. 855/84 για τον υπολογισμό και τη σταδιακή κατάργηση των νομισματικών εξισωτικών ποσών που εφαρμόζονται σε ορισμένα γεωργικά προϊόντα  

Επίσημη Εφημερίδα αριθ. L 101 της 13/04/1984 σ. 0002 - 0003 Ισπανική ειδική έκδοση: Κεφάλαιο 03 τόμος 30 σ. 0093  Πορτογαλική ειδική έκδοση : Κεφάλαιο 03 τόμος 30 σ. 0093 

***** ΚΑΝΟΝΙΣΜΟΣ (ΕΟΚ) αριθ. 1004/84 ΤΟΥ ΣΥΜΒΟΥΛΙΟΥ  της 10ης Απριλίου 1984  για τη διόρθωση του κανονισμού (ΕΟΚ) αριθ. 855/84 για τον υπολογισμό και τη σταδιακή κατάργηση των νομισματικών εξισωτικών ποσών που εφαρμόζονται σε ορισμένα γεωργικά προϊόντα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  τον κανονισμό αριθ. 129 του Συμβουλίου για την αξία της λογιστικής μονάδας και τη χρησιμοποιούμενη ισοτιμία στο πλαίσιο της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (2), και ιδίως το άρθρο 3,  την πρόταση της Επιτροπής (3),  τη γνώμη του Ευρωπαϊκού Κοινοβουλίου (4),  τη γνώμη της Οικονομικής και Κοινωνικής Επιτροπής (5),  τη γνώμη της Νομισματικής Επιτροπής,  Εκτιμώντας:  ότι ο κανονισμός (ΕΟΚ) αριθ. 855/84 (6) εισήγαγε από την 1η Ιανουαρίου 1985 νέο σύστημα υπολογισμού των νομισματικών εξισωτικών ποσών που εφαρμόζονται στον τομέα του χοιρείου κρέατος· ότι το σύστημα υπολογισμού που ίσχυε έως την ημερομηνία αυτή δεν αναφέρεται στο νέο κείμενο· ότι πρόκειται για προφανή παράλειψη η οποία πρέπει να διορθωθεί·  ότι στον κανονισμό (ΕΟΚ) αριθ. 1223/83 (7), όπως τροποποιήθηκε τελευταία από τον κανονισμό (ΕΟΚ) αριθ. 855/84, οι αντιπροσωπευτικές ισοτιμίες για το γερμανικό μάρκο και το ολλανδικό φιορίνι, που εφαρμόζονται στους τομείς του γάλακτος και των γαλακτοκομικών προϊόντων, καθώς και στον τομέα των σιτηρών, καθορίστηκαν για την περίοδο εμπορίας 1983/84· ότι οι νέες αντιπροσωπευτικές ισοτιμίες που καθορίστηκαν γι' αυτά τα νομίσματα στον κανονισμό (ΕΟΚ) αριθ. 855/84 ισχύουν μόνον από την 1η Ιανουαρίου 1985· ότι είναι συνεπώς αναγκαίο να παραταθεί η ισχύς των αντιπροσωπευτικών ισοτιμιών που ισχύουν για την περίοδο εμπορίας 1983/84, μέχρι τις 31 Δεκεμβρίου 1984,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 7 του κανονισμού (ΕΟΚ) αριθ. 855/84 συμπληρώνεται από το εξής εδάφιο:  «Οι διατάξεις του άρθρου 2 παράγραφος 3α του κανονισμού (ΕΟΚ) αριθ. 974/71, όπως είναι διατυπωμένες στον κανονισμό (ΕΟΚ) αριθ. 2025/83, συνεχίζουν να ισχύουν έως τις 31 Δεκεμβρίου 1984. »  Άρθρο 2  1. Το παράρτημα ΙΙΙ του κανονισμού (ΕΟΚ) αριθ. 1223/83 στο κείμενο του κανονισμού (ΕΟΚ) αριθ. 855/84 συμπληρώνεται από την ακόλουθη παράγραφο:  « 4. Οι αντιπροσωπευτικές ισοτιμίες που καθορίστηκαν στην παράγραφο 2 του παραρτήματος ΙΙΙ του αρχικού κειμένου του κανονισμού (ΕΟΚ) αριθ. 1223/83 ισχύουν μέχρι τις 31 Δεκεμβρίου 1984.»  2. Το παράρτημα VIII του κανονισμού (ΕΟΚ) αριθ. 1223/83 στο κείμενο του κανονισμού (ΕΟΚ) αριθ. 855/84 συμπληρώνεται με την εξής παράγραφο:  «4. Οι αντιπροσωπευτικές ισοτιμίες που καθορίζονται στην παράγραφο 2 του παραρτήματος VIII του αρχικού κειμένου του κανονισμού (ΕΟΚ) αριθ. 1223/83 ισχύουν μέχρι τις 31 Δεκεμβρίου 1984.»  Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Παράγει αποτελέσματα από την 1η Απριλίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 10 Απριλίου 1984.  Για το Συμβούλιο  Ο Πρόεδρος  C. CHEYSSON  (1) ΕΕ αριθ. 106 της 30. 10. 1962, σ. 2553/62.  (2) ΕΕ αριθ. L 263 της 19. 9. 1973, σ. 1.  (3) ΕΕ αριθ. C 62 της 5. 3. 1984, σ. 79.  (4) Γνώμη που διατυπώθηκε στις 15 Μαρτίου 1984 (δεν έχει ακόμα δημοσιευτεί στην Επίσημη Εφημερίδα).  (5) Γνώμη που διατυπώθηκε στις 29 Φεβρουαρίου 1984 (δεν έχει ακόμα δημοσιευτεί στην Επίσημη Εφημερίδα).  (6) ΕΕ αριθ. L 90 της 1. 4. 1984, σ. 1.  (7) ΕΕ αριθ. L 132 της 21. 5. 1983, σ. 33.